Faapuupuu le mataupu:  Ua taʻua i le National Geographic, o se vaega o tagata sa saʻilia le 'aai na leiloloa' o Ciudad Blanca i Honduras, ua latou mauaina ni mea mataʻina e leʻi faaleagaina i totonu o le vaomatua lea e manatu e faitau afe tausaga le matua. Ua talitonu tagata suʻesuʻe, o le nofoaga o loo iai nei nofoaga tetele, maugā, o se pyramid, ma le tele o isi mea na faia, e faasino atu i se aganuu na olaola i le faitau afe o tausaga ua mavae, ae na mou atu e aunoa ma se isi na iloaina. Ua faaosofia ai le manatu e faapea, atonu ua latou maua le aganuu ua leiloloa ua taʻua o le Aai Paʻepaʻe, lea ua faitau selau tausaga o avea ma mataupu o tala i le lotoifale i le va o ituaiga o tagata ma tagata suʻesuʻe Sipaniolo i le vaomatua o le la Mosquita i Honduras. Ua taʻua e nisi o le Aai Paʻepaʻe o le Auro, talu ai o tusitusiga anamua na faamatalaina ai malumalu e faia i nifo elefane e tumu i ʻoa - ma o tagata suʻesuʻe mai i sisifo na uluaʻi taʻua mai le tagata manumalo o Hernando Cortes i le Tupu o Charles V o Sepania i le 1526. Talu mai lenā taimi, e lē mafaitaulia tagata na suʻesuʻe solo i le vaomatua mo le aganuu anamua, lea na taʻua e faapea na latou mauaina ni ʻoa e sili atu i lo o ni miti a le toʻatele o le ʻau Indiana Jones. Na faapea mai se tasi o na tagata faimalaga e faapea, o le mea moni lava e taʻua le aai o le Aai Paʻepaʻe o le Atua o le Manuki, ma na ia vaaia ai se aganuu anamua o tapuaʻi atu i se atua manuki telē, lea na faaāta mai i se faatagata telē. Na taʻua e Theodore Morde, i lana tusi e faatatau i ana mea na tutupu i le mekasini a le Iunaite Setete o le The American Weekly, e faapea, na taʻu atu e tagata o ituaiga i le vaipanoa iā te ia e faatatau i le tapuaʻiga i manuki, ma na ia faia ni faamatalaga e sili atu ona uigaese nai lo o se manuki mai i le aai. Na taʻu atu foʻi e tagata o le aai iā te ia e faapea, na ave faamalosi e se 'atua manuki' mai le aai se fafine o le nuu ma fanaua ai ni tamaiti e toʻalua tagata ma toʻalua manuki. Ona tuli lea o tamaiti mo le tauimasui. E tusa ai ma se lipoti a le aufaasālalau i Honduras, na taʻu atu foʻi e tagata o le nuu le tala lava lea e tasi i se tagata e suʻesuʻeina tagata. Na taʻua e Morde e faapea, na taʻu atu e tagata o le nuu iā te ia e uiga i se malumalu tele o manuki lea sa nonofo ai tagata o le malo na taʻua o Chorotegas, ma na ia faapea mai na ia maua faamaoniga lelei o lenā nofoaga i lana malaga i le 1939-40. Ae e leʻi faailoa mai lava e Morde le nofoaga o lona...
Na malaga atu le ʻau a le National Geographic i le vaomatua o Honduras e suʻe le'Aai Paʻepaʻe'e tumu i auro. Na latou mauaina ni mea papaʻe na latou talitonu o toega o malumalu na fausia i le faitau afe o tausaga ua mavae. Na taʻua e se tagata suʻesuʻe mai Amerika i le 1940 e faapea, sa talitonu tagata e faapea, e iai se atua o se manuki e na te tosoina fafine ma maua ai ni pepe e afa manuki.